-Երեկ չէր, բայց ժամանակը շատ շուտ անցավ: Ժամանակը թռչելով է գնում: Նույնիսկ չեմ էլ հավատում, որ 40 տարի է անցել: Հիշողություններս մինչեւ հիմա էլ վառ ու թարմ են`նախորդ օրվա դիպվածի նման: Շատ մեծ բան է , որ 70-ականների «Արարատ»-ին ժողովուրդը մինչ այժմ հիշում է ու կարծում եմ` երբեք էլ չի մոռանալու: Նույնիսկ 20- 30 տարեկանները, որ դեռ չէին ծնվել, ականատեսի հպարտությամբ են խոսում: Ուրախ եմ, որ այդ ուրախությունը պարգևողներից մեկն էլ ես եմ եղել: